CELEX: 62008TN0180
Language: da
Date: 2008-05-15 00:00:00
Title: Sag T-180/08 P: Appel iværksat den 15. maj 2008 af Giuseppe Tiralongo til prøvelse af kendelse afsagt den 6. marts 2008 af Personaleretten i sag F-55/07, Tiralongo mod Kommissionen

5.7.2008   
            
            
               DA
            
            
               Den Europæiske Unions Tidende
            
            
               C 171/45
            
         Appel iværksat den 15. maj 2008 af Giuseppe Tiralongo til prøvelse af kendelse afsagt den 6. marts 2008 af Personaleretten i sag F-55/07, Tiralongo mod Kommissionen
   (Sag T-180/08 P)
   (2008/C 171/86)
   Processprog: italiensk
   Parter
   
      Appellant: Giuseppe Tiralongo (Ladispoli, Italien) (ved avvocato F. Sciaudone, avvocato R. Sciandone og avvocato S. Frazzani)
   
      Den anden part i appelsagen: Kommissionen for De Europæiske Fællesskaber
   Appellantens påstande
   
               —
            
            
               Personalerettens kendelse af 6. marts 2008 i sag F-55/07 ophæves, og sagen hjemvises til Personaleretten, der pålægges at træffe afgørelse i sagens realitet efter Retten i Første Instans' anvisninger.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger såvel i denne sag som i sag F-55/07.
            
         Anbringender og væsentligste argumenter
   Til støtte for sin påstand gør appellanten følgende argumenter gældende:
   
               —
            
            
               Fejlagtig anvendelse af retspraksis vedrørende retsmidlernes selvstændighed. Personaleretten har navnlig begået fejl ved anvendelsen af de retsprincipper, der vedrører erstatning for skade, der er forårsaget af ulovlige retsakter i en situation, mens skaden i denne sag er forårsaget af en ulovlig adfærd.
            
         
               —
            
            
               Den appellerede kendelse er utilstrækkeligt begrundet på det punkt, hvor det fastslås, at de tre områder, hvis lovlighed appellanten har anfægtet med hensyn til Kommissionens adfærd, reelt vedrører visse akters ugyldighed.
            
         
               —
            
            
               Der foreligger en fejlfortolkning af retspraksis med hensyn til retsmidlernes selvstændighed. Personaleretten har navnlig begået fejl ved at antage, at princippet om retsmidlernes selvstændighed ikke kan udgøre en forklaring på deres retsvirkning i denne sag.
            
         
               —
            
            
               Afgørelsen er utilstrækkeligt begrundet med hensyn til erstatning for den ikke-økonomiske skade. Henset til den række argumenter, appellanten har fremsat for at påvise forbindelsen mellem den ikke-økonomiske skade og Kommissionens adfærd, indeholder den appellerede kendelse intet, der gør det muligt at får kendskab til grundene til, at disse argumenter blev forkastet.